User talk:182.185.142.175/sandbox

--Saallass (talk) 03:53, 6 February 2013 (UTC) انسانی زندگی پر سود کے اثرات

اسلام ایک نظامِ عدل و رحمت اور ایک عظیم نجات دہندہ تحریک ہے۔ لہٰذا اس نے سود کے مسئلے کو نہایت سنجیدگی اور باریکی کے ساتھ لیا اور حضور صلی اللہ علیہ وسلم کی بعثت ہوئی تو اللہ نے نوعِ انسانی کی قطعی، حتمی اور آخری ہدایت کے طورپر سود کو بالکل حرام قرار دے دیا۔ قرآن مجید میں حُرمت سود قرآن مجید میں چھے آیات میں سود سے متعلق تعلیمات اور احکام ہیں: ﴿۱﴾ جو سود تم دیتے ہو تاکہ لوگوں کے اموال میں شامل ہوکر وہ بڑھ جائے، اللہ کے نزدیک وہ نہیں بڑھتا اور جو زکوٰۃ تم اللہ کی خوش نودی حاصل کرنے کے ارادے سے دیتے ہو، اسی کے دینے والے درحقیقت اپنے مال بڑھاتے ہیں۔ ( الروم:30 - آيت:39 ) ﴿۲﴾ جو لوگ سود کھاتے ہیں ان کا حال اس شخص کاسا ہوتاہے جسے شیطان نے چھوکر باؤلا کردیا ہو اور اس حالت میں اُن کے مبتلا ہونے کی وجہ یہ ہے کہ وہ کہتے ہیں: ‘تجارت بھی تو آخر سود ہی جیسی چیز ہے۔’ حالاں کہ اللہ نے تجارت کو حلال کیا ہے اور سود کو حرام۔ لہٰذا جس شخص کو اُس کے رب کی طرف سے یہ نصیحت پہنچے اور آئندہ کے لیے وہ سودخوری سے باز رہ جائے تو جو کچھ وہ پہلے کھاچکا، سو کھاچکا۔ اس کا معاملہ اللہ کے حوالے ہے اور جو ﴿اس کے حکم کے بعدپھر﴾ اسی حرکت کااعادہ کرے ، وہ جہنمی ہے، جہاں وہ ہمیشہ رہے گا۔	( البقرة:2 - آيت:275 ) ﴿۳﴾ اللہ تعالیٰ سودکو مٹاتاہے اور صدقہ کو بڑھاتاہے اور اللہ تعالیٰ کسی ناشکرے اور گنہگار سے محبت نہیں کرتا۔ ( البقرة:2 - آيت:276 ) ﴿۴﴾ اے لوگو! جو ایمان لائے ہو، خدا سے ڈرو اور جو کچھ تمھارا سود لوگوں پر باقی رہ گیاہے اسے چھوڑدو۔ ( البقرة:2 - آيت:278 ) ﴿۵﴾ لیکن اگر تم نے ایسا نہیں کیا، تو آگاہ ہوجاؤ کہ اللہ اور اس کے رسول کی طرف سے تمھارے خلاف اعلانِ جنگ ہے۔ اب بھی توبہ کرلو ﴿اور سود چھوڑدو﴾ تو اپنا اصل سرمایہ لینے کے تم حقدار ہو۔ نہ تم ظلم کرو، نہ تم پر ظلم کیاجائے۔ ( البقرة:2 - آيت:279 ﴿۶﴾ اے لوگو! جو ایمان لائے ہو، یہ بڑھتااور چڑھتاسود کھانا چھوڑدو اور اللہ کی نافرمانی کرنے سے بچو تاکہ فلاح پائو۔ ( آل عمران:3 - آيت:130 )	       کچھ لوگ سود لینے اور سود دینے میں فرق کرتے ہیں۔ لیکن سود لینا اور دینا، ایک ہی عمل کے دو لازم و ملزوم پہلو ہیں۔ کسی کے لیے سود لینا اسی وقت ممکن ہے، جب کوئی دوسرا اسے سود دے۔ یہ دو فریقوں کے درمیان ایک ملا جلا غیرمنفک معاملہ ا ور ایک نظام ہے جسے چلانے، قائم رکھنے اور فروغ و استحکام دینے میں دونوں کابرابر حصہ ہوتاہے، اگرچہ کیفیتیں الگ الگ ہوتی ہیں۔ مزید برآں قرآن کے بہت سے احکام مجمل اور مختصر ، محض اشاروں میں ہوتے ہیں، جن کی تفصیل حضور کی سنت ، آپﷺ کے اقوال مبارکہ ﴿احادیث﴾ اور آپ کے عملی نمونے اور اسوہ سے ہوتی ہے۔ اسلامی شریعت کا ماخذ صرف قرآن نہیں، بلکہ قرآن اور سنت دونوں ہیں۔ مسلمان سرمایہ پرستانہ اور سرمایہ دارانہ سودی نظام کے اندر جکڑے ہوئے ہیں۔ ایسا لگتاہے کہ انھیں اس نظام سے مفر نہیں۔ لیکن: 	سب سے اہم اور پہلی بات مسلمانوں پر یہ لازم ہے کہ اس نظام کو برداشت تو کریں، اسے پسندیدہ اور مطلوب سمجھنا چھوڑدیں۔ 	اہل عقل و دانش طبقہ اسلام کے عادلانہ معاشی نظام کے تعارف اور ابلاغ کی حتی المقدور کوشش کو اپنا دینی فریضہ سمجھیں۔ 	اہل علم اور دینی و فکری قائدین مسلمانوں میں ایسی ذہنیت پھیلنے کو رو کیں جس سے مسلم معاشرے میں سودی معیشت کے تئیں پسندیدگی و قبولیت کی حرص پیدا ہوتی ہو۔ اگر اسے مباح قرار دیں تو ساتھ ہی اس کی حرمت سے کراہت بھی ضرور پیدا کرائیں۔ 	مسلمان، جہاں تک ممکن ہوسکے، انفرادی سطح پر، پریشان حال اور مصیبت زدہ لوگوں کو غیر سودی قرض دینے کاجذبہ اپنے اندر پیدا کریں۔ یہاں انھیں اس کا کوئی فائدہ نہیں ہے تو آخرت کا فائدہ تو ہے ہی اور اس سے سماج میں خیرخواہی، رحم، بے غرضی و بے لوثی کی اعلیٰ اخلاقی و روحانی قدروں کو رواج اور فروغ بھی ملتاہے۔ 	غیرسودی سوسائٹیاں قائم کی جائیں جو لوگوں کا فاضل پیسہ اکٹھاکریں اور ضرورت مندوں کو سیکورڈ قرضے دیں۔ 	زکوٰۃ کااجتماعی نظم قائم کریں۔ اگر ایسا مضبوط اچھا بااعتماد نظم قائم ہوجائے اور دولت مند مسلمان زکوٰۃ کو ’دینی ٹیکس‘ سمجھنے کے گناہ سے بچتے ہوئے اسے اسلام کا ایک بنیادی رکن اور عبادت سمجھیں تو اس سے مسلم معاشرے کے کافی معاشی مسائل حل کیے جاسکتے ہیں اور اگر اس کا بہتر و معتبر نظم کیاجائے تو ضرورت مند مسلمان کو ’شدید گھریلو ضرورت‘ سے لے کر کاروباری ضروریات تک سود پر قرض لینے کی حاجت پیش نہیں آئے گی۔ — Preceding unsigned comment added by Saallass (talk • contribs) 03:42, 6 February 2013 (UTC)